
ŠAKIŲ RAJONO SAVIVALDYBĖS TARYBA
SPRENDIMAS

DĖL DIENOS MAITINIMO NORMŲ IR MOKINIŲ SKAIČIAUS BENDRABUTYJE NUSTATYMO GELGAUDIŠKIO „ŠALTINIO“ SPECIALIOJO UGDYMO CENTRE 
2014 m. spalio 23 d. Nr. T-
Šakiai


Vadovaudamasi Lietuvos Respublikos vietos savivaldos įstatymo 6 straipsnio 5, 6 ir 10 punktais, 16 straipsnio 4 dalimi, Lietuvos Respublikos švietimo įstatymo 36 straipsnio 5, 7 ir 9 dalimis, Švietimo ir mokslo ministro 2008 m. spalio 23 d. įsakymu Nr. ISAK-2836 patvirtinto Apmokėjimo už maitinimą mokinių, gyvenančių bendrojo lavinimo mokyklos bendrabutyje, tvarkos aprašo 4 ir 8 punktais, rajono savivaldybės taryba n u s p r e n d ž i a:


1. Nustatyti vienos dienos maitinimo normas Gelgaudiškio specialiosios mokyklos mokiniams:


1.1. gyvenantiems bendrabutyje 5 dienas per savaitę – 9,50 lito (2,75 euro):

1.1.1. pusryčiai – 1,50 lito (0,43 euro);

1.1.2. pietūs – 4,00 litai (1,16 euro);

1.1.3. pavakariai – 2,00 litai (0,58 euro);

1.1.4. vakarienė – 2,00 litai (0,58 euro);


1.2. švenčių dienomis (rugsėjo 1 d., Kalėdos, Naujieji metai, Velykos ir paskutinė mokslo metų diena) vienos dienos norma vaikui papildoma - 5,50 lito (1,59 euro). 


2. Nustatyti Gelgaudiškio „Šaltinio“ specialiojo ugdymo centre besimokančių mokinių, apgyvendinamų bendrabutyje, skaičių – 35.


3. Kaina eurais įsigalioja nuo euro įvedimo Lietuvos Respublikoje dienos.


4. Pripažinti netekusiu galios rajono savivaldybės tarybos 2010 m. liepos 29 d. sprendimą Nr. T-232 „Dėl dienos maitinimo normų ir mokinių skaičiaus bendrabutyje nustatymo Gelgaudiškio specialiojoje mokykloje“.

PRIE RAJONO SAVIVALDYBĖS TARYBOS SPRENDIMO 

„DĖL DIENOS MAITINIMO NORMŲ IR MOKINIŲ SKAIČIAUS BENDRABUTYJE NUSTATYMO GELGAUDIŠKIO „ŠALTINIO“ SPECIALIOJO UGDYMO CENTRE“ PROJEKTO

2014 m. spalio 15 d. Nr. VL-1358

Šakiai


1. Parengto projekto tikslai ir laukiami rezultatai: įrašyti Gelgaudiškio „Šaltinio“ specialiojo ugdymo centro bendrabutyje gyvenančių mokinių dienos maitinimo normų dydžius eurais. 


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: šiuo sprendimu nustatomi dienos maitinimo normų dydžiai eurais, nekeičiant anksčiau nustatytų šių normų dydžių litais.

